Video: Skote, brandende bande op Malmesbury‘n Skermgreep van Vrydag se betogings op Malmesbury. (Skermgreep: Twitter) Mense is aangeraai om paaie in en om Malmesbury te vermy nadat oproer Vrydagoggend in dié Wes-Kaapse dorp uitgebreek het. Buitebande is onder meer op die N7 by die dorp aan die brand gesteek. Op video’s van die oproer wat op sosiale media gedeel is, kan gehoor word hoe skote klap terwyl swart rookwolke oor die gebied hang. WATCH: #Riots– As received#Update #ProtestAction Situation currently in Illingelethu Malmesbury… SAPS monitoring situation. Please avoid the area https://t.co/BiaAN4nhDt pic.twitter.com/a4zxmiPex1 — Ian Cameron (@IanCameron23) October 1, 2021 Die polisie is ontplooi na dié boerderydorp wat bekend staan as die hart van die Swartland. Talle mense met stokke in die hand het deur die strate marsjeer en gedreunsing. #ProtestAction Reports of violent protests in Wesbank Malmesbury, Western Cape. Please avoid the area… @BOSBEER2006 @WCLiveTraffic @SAPoliceService @News24 @BokRadio @capetraffic @eNCA pic.twitter.com/b0Yrx2EVL5 — BOSBEER.COM (@BOSBEER2006) October 1, 2021 Ao. Joseph Swartbooi, polisiewoordvoerder in die Wes-Kaap, sê sowat ŉ duisend ontevrede inwoners van Ilingelethu en Saamstaan het aan ŉ betoging oor beweerde gebrekkige dienslewering betoog. Hulle is onder meer ontevrede oor ŉ gebrek aan behuising en hoë kragrekeninge. “Die polisie het vroeër rubberkoeëls gevuur nadat jong mense voertuie op die N7 met klippe bestook het,” sê Swartbooi. ŉ Memorandum is ook aan die burgemeester oorhandig. Volgens Swartbooi is geen inhegtenisnemings gedoen nie. Housing Protest in Malmesbury pic.twitter.com/vJ4IHGBrBq — Mark (@seale_mark) October 1, 2021 #Riots– As received01/10/202105.57 WC – MALMESBURY#Update #ProtestAction Malmesbury. Reports of Tyres burning on N7 Malmesbury. pic.twitter.com/Z2R9ouBTyL — Ian Cameron (@IanCameron23) October 1, 2021